hotchpotch/miracl-hf-unified huggingface dataset:
เซนเซเนบ
เซนเซนเนบ (หรือเขียนได้อีกว่า เซนิเซเนบ) เป็นพระราชมารดาของฟาโรห์ทุตโมสที่หนึ่งแห่งราชวงศ์ที่สิบแปด พระนางเซนเซเนบ เป็นที่รู้จักเนื่องจากภาพสลักหมายเลข CG 34006 จาก Wadi Halfa ซึ่งพระองค์ได้แสดงคำสาบานด้วยความจงรักภักดีในฐานะพระราชมารดาของฟาโรห์ทุตโมสที่หนึ่งในพิธีราชาภิเษกของบุตรชายของพระองค์ ฟาโรห์ทุตโมสที่หนึ่ง ภาพสลักของพระนางเซนเซเนบ จากที่ฝังพระศพของฟาโรห์แฮตเชปซุตที่ Deir el-Bahri
มหาสงครามของผู้รักชาติ (คำ)
มหาสงครามของผู้รักชาติ (, "Velikaya Otechestvennaya voyna") เป็นคำที่ใช้ในรัสเซีย และ กลุ่มประเทศในอดีตสหภาพโซเวียต (รวมถึงรัฐบอลติก, จอร์เจีย, อาเซอร์ไบจัน และ ยูเครน) โดยเรียกถึงความขัดแย้งที่แนวรบด้านตะวันออกในสงครามโลกครั้งที่สอง ตั้งแต่วันที่ 22 มิถุนายน 1941 ถึงวันที่ 9 พฤษภาคม 1945 ระหว่าง สหภาพโซเวียต กับ นาซีเยอรมนี และ พันธมิตรอักษะ บางครั้งอาจจะรวมถึงวันที่ 11 พฤษภาคม 1945 ซึ่งเป็นการสิ้นสุดการรุกปราก
มหาสงครามของผู้รักชาติมีการเฉลิมฉลองทุกวันที่ 9 พฤษภาคม ของทุกปี
อูสตาซี
อูสตาซี (), หรือเป็นที่รู้จักกันคือ อูสตาซ่า – ขบวนการปฏิวัติโครเอเชีย' (), เป็นขบวนการชาวโครเอเชียผู้นิยมฟาสซิสต์, การเหยียดผิว (racist), ความคลั่งชาตินิยม (ultranationalist) และองค์กรการก่อการ้าย ขบวนการได้เคลื่อนไหว ในรูปแบบดั้งเดิมระหว่างปี ค.ศ. 1929 และ ค.ศ. 1945 สมาชิกได้ทำการสังหารนับร้อยนับพันต่อชาวเซิร์บ ชาวยิว โรมานี (ยิปซี) เช่นเดียวกับผู้คัดค้านทางการเมืองในยูโกสลาเวียในช่วงสงครามโลกครั้งที่สอง
ด้วยอุดมการณ์ของกลุ่มเคลื่อนไหวนั้นเป็นการรวมตัวของผู้นิยมฟาสซิสต์,นิกายโรมันคาทอลิก และชาวโครเอเชียชาตินิยม อูสตาซีได้สนับสนุนแนวคิดเกรตเทอร์โครเอเชีย (Greater Croatia) ที่จะก้าวข้ามแม่น้ำดรินา และ ขยายไปยังชายแดนของกรุงเบลเกรด กลุ่มเคลื่อนไหวได้เน้นย้ำต่อความจำเป็นที่จะต้องมีเชื้อชาติ"บริสุทธิ์"โครเอเชียและให้ความสำคัญกับการฆ่าล้างเผ่าพันธุ์ต่อชาวเซิร์บ ชาวยิว และชาวโรมานี และการประหัตประหารต่อพวกต่อต้านฟาสซิสต์หรือไม่ลงรอยกับชาวโครแอตและชาวบอสเนีย
อูสตาซีได้เคร่งครัดนิกายโรมันคาทอลิกอย่างรุนแรง ได้ระบุด้วยพวกโครเอเชียชาตินิยม พวกเขาได้ออกมาประกาศว่า ศาสนาคาทอลิกและมุสลิมเป็นศาสนาของประชากรชาวโครเอเชีย พวกเขาได้เอ่ยอ้างว่าศาสนาอิสลามของชาวบอสเนียนั้นเป็นศาสนาที่จะ"รักษาสายเลือดแห่งโครแอตที่แท้จริง"("keeps true the blood of Croats").
เมื่อได้ก่อตั้งในปี ค.ศ. 1930 ในชื่ออูสตาซ่า – องค์กรปฏิวัติโครเอเชีย' () มันเป็นองค์กรที่ได้พยายามจะสร้างรัฐเอกราชโครเอเชีย เมื่ออูสตาซีได้เข้ามามีอำนาจในรัฐเอกราชโครเอเชีย (NDH) เป็นกึ่งรัฐอารักขา (quasi-protectorate) ได้ถูกก่อตั้งโดยอิตาลีฟาสซิสต์ และ นาซีเยอรมนีในช่วงสงครามโลกครั้งที่สอง ปีกทหารได้กลายเป็นกองทัพรัฐเอกราชโครเอเชีย และ หน่วยทหารอาสาสมัครอูสตาซี ()
กลุ่มขบวนการได้ดำเนินการในฐานะองค์กรการก่อการ้ายภายหลังสงครามโลกครั้งที่สอง แต่ในเดือนเมษายน ค.ศ. 1941 พวกเขาได้รับการแต่งตั้งเพื่อบทบาทเป็นส่วนหนึ่งของยูโกสลาเวียภายใต้การยึดครองฝ่ายอักษะในฐานะรัฐเอกราชโครเอเชีย (NDH) ซึ่งได้อธิบายว่า เป็นรัฐอารักขากึ่งหนึ่งที่ปกครองร่วมกันโดยทั้งอิตาลีและเยอรมนี และรัฐหุ่นเชิดโดยนาซีเยอรมนี
รัฐเอกราชโครเอเชียได้ให้ความร่วมมือกับกองกำลังยึดครองของอิตาลีและเยอรมันในยูโกสลาเวียในการสู้รบกับกองกำลังฝ่ายต่อต้านยูโกสลาเวีย พลพรรคยูโกสลาเวียซึ่งได้เป็นที่ยอมรับในปลายเดือนพฤศจิกายน ค.ศ. 1943 ในฐานะกองทหารแห่งรัฐยูโกสลาเวียในฝ่ายสัมพันธมิตร กองกำลังเยอรมันได้ถอนกำลังออกจากยูโกสลาเวียในปี ค.ศ. 1944-1945 องค์กรอูสตาซีได้ลี้ภัยออกนอกประเทศซึ่งได้นำไปสู่การส่งคืน Bleiburg
สัตว์ป่าในประเทศมาซิโดเนีย
สัตว์ป่าในประเทศมาซิโดเนีย มีอยู่มากมาย เช่น หมี,หมูป่า,หมาป่า,สุนัขจิ้งจอก,กระรอก,เลียงผา และกวาง ลิงซ์ยูเรเชีย พบได้น้อยมากในเทือกเขาทางตะวันตกของมาซิโดเนีย จำนวนสัตว์ทั้งหมดที่รายงานจนถึงปัจจุบันมีจำนวนทั้งสิ้น 10,354 ตัว
ในทะเลสาบสามแห่งทางเขตฟูนา เป็นที่อยู่ของสัตว์น้ำและสัตว์บกประกอบไปด้วยปลาเทราท์เลตเทอร์, ปลาเทราท์เลค, ปลาทู, ปลากะรัง, นกพิราบ และพิณ
โรลส์-รอยซ์ แฟนทอม 6
โรลส์-รอยซ์ แฟนทอม VI () เป็นรถยนต์หรูหราสัญชาติอังกฤษที่ผลิตขึ้นในช่วงปี ค.ศ. 1968-1990 โดยระหว่างปี ค.ศ. 1968-1973 ในนามบริษัทโรลส์-รอยซ์ และช่วงปีค.ศ. 1968-1973 ในนามบริษัทโรลส์-รอยซ์ มอเตอร์ โดยการออกแบบนั้นมีการพัฒนามาจากรุ่นแฟนทอม V ซึ่งส่วนใหญ่เป็นรถยนต์ประเภทลีมูซีน (Limousine) และเปิดประทุนหลัง (Landaulettes)
ในประเทศไทย มีการใช้งานรถยนต์รุ่นนี้เป็นพระราชพาหนะสำหรับสมเด็จพระเจ้าอยู่หัวมหาวชิราลงกรณ บดินทรเทพยวรางกูร โดยใช้หมายเลขเลขทะเบียน ร.ย.ล.904 และ ร.ย.ล.2
เควิน ทรัพ
เควิน ทรัพ (; เกิดวันที่ 8 กรกฎาคม ค.ศ. 1990) เป็นนักฟุตบอลชาวเยอรมัน ปัจจุบันเล่นในตำแหน่งผู้รักษาประตูให้กับไอน์ทรัคท์ฟรังค์ฟวร์ท โดยยืมตัวมาจากปารีแซ็ง-แฌร์แม็งและทีมชาติเยอรมนี
อาเลกซันดาร์ ดรากอวิช
อาเลกซันดาร์ ดรากอวิช (; เกิดวันที่ 6 มีนาคม ค.ศ. 1991) เป็นนักฟุตบอลชาวออสเตรีย ปัจจุบันเล่นในตำแหน่งกองหลังให้กับไบเออร์เลเวอร์คูเซิน และทีมชาติออสเตรีย
ไอเซท
ไอเซท (หรือพระนาม ไอซิส) เป็นพระราชินีแห่งราชวงศ์ที่สิบแปดของอียิปต์โบราณและพระองค์ได้รับการตั้งพระนามตามเทพีไอซิส พระองค์เป็นพระมเหสีรองของฟาโรห์ทุตโมสที่สอง
ไอเซท เป็นพระราชมารดาของฟาโรห์ทุตโมส
ที่สาม ซึ่งเป็นพระราชโอรสคนเดียวของฟาโรห์ทุตโมสที่สอง พระโอรสของพระองค์สิ้นพระชนม์ในวันที่ 11 เดือนมีนาคม 1425 ปีก่อนคริสต์ศักราช และพระนามของพระองค์ถูกกล่าวถึงในผ้าลินินห่อพระศพและรูปปั้นที่พบในคาร์นัค
พระนางไอเซทเป็นพระอัครมเหสีในรัชสมัยของ ฟาโรห์ทุตโมสที่สอง ซึ่งมีพระมเหสีเอกคือพระนางแฮตเชปซุต ซึ่งภายหลังได้เป็นฟาโรห์พระองค์ที่สำคัญของอียิปต์โบราณ ฟาโรห์ทุตโมสที่สองสิ้นพระชนม์เมื่อ 1479 ปีก่อนคริสตกาล และหลังจากการสิ้นพระชนม์ของฟาโรห์ ต่อมาพระนางแฮตเชปซุตกลายเป็นผู้สำเร็จราชการแผ่นดินสำหรับฟาโรห์ทุตโมสที่สาม ซึ่งในอนาคตกลายเป็นหัวหน้ากองทัพอียิปต์เมื่อพระองค์โตขึ้น
เชอร์ลีย์ แม็กเลน
เชอร์ลีย์ แม็กเลน (; เกิด 24 เมษายน ค.ศ. 1934) หรือชื่อเกิด เชอร์ลีย์ แม็กลีน บีตตี () เป็นนักแสดง นักร้อง นักเต้น นักกิจกรรม และนักเขียนชาวอเมริกัน ผู้ชนะเลิศรางวัลออสการ์, รางวัลแบฟตา และรางวัลลูกโลกทองคำ เธอยังได้รับรางวัลความสำเร็จในชีวิตจากสถาบันภาพยนตร์อเมริกันเป็นคนที่ 40 ในปี ค.ศ. 2012 และรางวัลความสำเร็จสูงสุดจากเคนเนดีเซ็นเตอร์ออเนอส์สาขาศิลปะการแสดงในปี ค.ศ. 2013 แม็กเลนเป็นที่รู้จักจากการที่เธอมีความเชื่อสมัยใหม่และมีความสนใจในเรื่องจิตวิญญาณและการกลับชาติมาเกิด เธอได้เขียนอัตชีวประวัติเพื่อถ่ายทอดความเชื่อเหล่านี้ ระหว่างที่เธอเดินทางไปทั่วโลกและเล่าถึงชีวิตการทำงานของเธอในฮอลลีวูด
แม็กเลนได้รับการเสนอชื่อเข้าชิงรางวัลออสการ์ 6 ครั้ง เธอยังได้เข้าชิงในสาขาภาพยนตร์สารคดียอดเยี่ยม จากภาพยนตร์เรื่อง "" และสาขานักแสดงนำหญิงยอดเยี่ยม จากภาพยนตร์เรื่อง "ซัมเคมรันนิง" (1958), "ดิ อพาร์ตเมนต์" (1960), "เออร์ม่าผู้น่ารัก" (1963) และ "เดอะเทิร์นนิงพอยต์" (1977) ก่อนที่จะได้รับรางวัลนักแสดงนำหญิงยอดเยี่ยม จากภาพยนตร์เรื่อง "ค่าแห่งความรัก" (1983) เธอยังได้รับรางวัลแบฟตา สาขานักแสดงนำหญิงต่างประเทศยอดเยี่ยม 2 ครั้ง จากเรื่อง "อาสก์เอนีเกิร์ล" (1959) และ "ดิ อพาร์ตเมนต์" (1960) และได้รับรางวัลลูกโลกทองคำมากถึง 5 ครั้ง รวมถึงรางวัลเกียรติยศ เซซิล บี. เดอมิลล์ เมื่อปี ค.ศ. 1998
เนเฟอร์รูเร
เนเฟอร์รูเร (หรือพระนามว่า เนเฟอร์รูรา) เป็นเจ้าหญิงชาวอียิปต์แห่งราชวงศ์ที่สิบแปดพระองค์เป็นพระราชธิดาของฟาโรห์ทั้งสองฟาโรห์แฮตเชปซุต และฟาโรห์ทุตโมสที่สอง พระองค์ดำรงตำแหน่งสูงในรัฐบาลและการปกครองทางศาสนาของอียิปต์โบราณ
พระนางเนเฟอร์รูเร ประสูติในช่วงรัชกาลของฟาโรห์ทุตโมสที่สองในคาร์นัค ข้อมูลบางอย่างระบุว่าฟาโรห์ทุตโมสที่สองสิ้นพระชนม์หลังจากปกครองเป็นเวลาสิบสามปี รัชทายาทคือฟาโรห์ทุตโมสที่สาม เป็นเพียงเด็กคนหนึ่งและทำหน้าที่เป็นผู้สำเร็จราชการแผ่นดินโดยฟาโรห์แฮตเชปซุต แต่เมื่อปีที่เจ็ดของการปกครองของพระองค์เป็นเอกสารที่ดีว่า พระนางแฮตเชปซุตรับตำแหน่งของฟาโรห์และยังคงปกครองจนพระองค์สิ้นพระชนม์มากกว่ายี่สิบปี
ซาทิอาห์
ซาทิอาห์ (หรือพระนาม "ซิทิอาห์" มีความหมายว่า "ลูกสาวของดวงจันทร์") เป็นพระราชินีแห่งอียิปต์โบราณ พระองค์เป็นพระมเหสีของทุตโมสที่สาม
ซาทิอาห์ เป็นพระธิดาของหมอหลวงนามว่า ไอปุ เป็นไปได้ว่าพระบิดาของพระองค์เป็นคนสำคัญ ไม่มีใครรู้ว่าพระนางซาทิอาห์ แม้ว่าจะมีความเป็นไปได้ที่ลูกชายคนโตของเจ้าชายอเมเนมเฮต ซึ่งสิ้นพระชนม์ในปีที่ 35 ในช่วงรัชสมัยฟาโรห์ทุตโมสที่สาม พระนางซาทิอาห์สิ้นพระชนม์ในระหว่างการครองราชย์ในปีที่ 24 ของฟาโรห์ทุตโมสที่สามและพระมเหสีเมริเร-แฮตเชปซุต
พระนางซาทิอาห์ ปรากฎอยู่ในภาพสลักที่อยู่ด้านหลังของพระราชินีเมริเร-แฮตเชปซุต และ ฟาโรห์ทุตโมสที่สาม บนเสาในหลุมฝังศพของฟาโรห์ (KV34) ด้านหลังพระราชินีซาทิอาห์คือพระมเหสีเนบทู และพระราชธิดาคือเจ้าหญิงเนเฟอร์ทาริ
เขตมันกย็องแด
เขตมันกย็องแด () เป็นหนึ่งในเขตการปกครองของกรุงเปียงยาง และสถานที่เกิดของผู้นําคนแรกของเกาหลีเหนือ คิม อิล-ซ็อง
เขตมันกย็องแดนั้นเริ่มแรกเป็นหมู่บ้านใน จังหวัดพย็องอันใต้ และหลังจากนั้นเข้ามาอยู่ในเขตการปกครองของเปียงยางในเดือนกันยายน ปี 1959 พื้นที่นี้ล้อมรอบไปด้วยเทือกเขาหลาย ๆ ลูก ชื่อยอดเขาของที่นี่ชื่อ เขา Man'gyŏng : มันกย็อง (ในภาษาเกาหลี หมายความว่า ที่ที่สามารถดูได้เป็นหมื่นมุมมอง) เพราะว่าสามารถมองเห็นทัศนียภาพรอบ ๆ และหมู่บ้านมันกย็องแดได้
เขตมันกย็องแด แบ่งเขตการปกครองออกเป็น 26 เขต (dong) และอีก 2 หมู่บ้าน (ri) คือ
คูสค์
คูสค์ () เป็นเมืองหลักของ แคว้นคูสค์, ประเทศรัสเซีย, ตั้งอยู่บริเวณที่มีแม่น้ำมาบรรจบกัน
ได้แก่ แม่น้ำคูร์, ตัสการ์, และ แม่น้ำเซย์ม พื่นที่บริเวณย่านชานนครคูสค์ เป็นจุดยุทธศาสตร์ของยุทธการรถถังที่ใหญ่ที่สุดในโลกระหว่างสหภาพโซเวียต และ นาซีเยอรมนี ในช่วงสงครามโลกครั้งที่สอง
รายชื่อวิดีโอที่มียอดผู้ชมชอบสูงสุดในยูทูบ
รายชื่อวีดิโอที่มียอดผู้ชมชอบสูงสุดในยูทูป ประกอบด้วยวิดีโอ 40 อันดับแรกที่ชอบมากที่สุดจาก YouTube Charts จากวิดีโอ 40 รายการในรายการนี้ 37 รายการยังปรากฏในรายการวิดีโอ YouTube ที่ดูมากที่สุดและ 15 รายการปรากฏในรายการวิดีโอ YouTube ที่ไม่ชอบมากที่สุด วิดีโอส่วนมากเป็นวิดีโอจากมิวสิกวิดีโอ
เอวันส์วิลล์ไอซ์เม็น
เอวันส์วิลล์ไอซ์เม็น () เป็นทีมฮอกกี้น้ำแข็งของลีกขนาดเล็กในศึกอีซีเอชแอลจากเมืองเอวันส์วิลล์ ซึ่งเดิมเป็นสมาชิกของรายการยูไนเต็ดฮอกกี้ลีก ก่อนที่จะควบรวมเข้ากับเซ็นทรัลฮอกกี้ลีกในปี ค.ศ. 2010 ทีมนี้ชนะสี่รายการชิงแชมป์ภายหลังฤดูกาลของยูไนเต็ดฮอกกี้ลีกในปี ค.ศ. 1999, 2002, 2004 และ 2005 ทีมนี้ลงแข่งหนึ่งฤดูกาลที่สวันเดอร์ไอซ์อารีนา ก่อนที่จะย้ายไปยังฟอร์ดเซ็นเตอร์ในฤดูกาล 2011–12
ทีมไอซ์เม็นเคยเป็นที่รู้จักกันในชื่อมัสกีกอนฟิวรีตั้งแต่ปี ค.ศ. 1992 ถึง 2008 และมัสกีกอนลัมเบอร์เเจ็กส์ตั้งแต่ ค.ศ. 2008 ถึง 2010 ทีมไอซ์เม็นนี้ได้แทนที่สโมสรเอวันส์วิลล์ไอซ์เม็นเดิม ซึ่งเป็นส่วนหนึ่งของออลอเมริกันฮอกกี้ลีกก่อนที่จะยุบลงใน ค.ศ. 2010
ทีมนี้ได้หยุดนิ่งหลังจากฤดูกาล 2015–16 และถูกแทนที่ ณ ฟอร์ดเซ็นเตอร์โดยทีมเอวันส์วิลล์ธันเดอร์โบลต์ในศึกเซาเธิร์นโปรเฟสชันแนลฮอกกี้ลีก ส่วนทีมไอซ์เม็นได้รับการอนุมัติจากอีซีเอชแอล เพื่อย้ายไปยังโอเวนสโบโร รัฐเคนทักกี และรอการปรับปรุงใหม่ของสนามโอเวนสโบโรสปอร์ตเซ็นเตอร์ อย่างไรก็ตาม เจ้าของทีมไม่สามารถหาแหล่งเงินทุนสำหรับการปรับปรุงใหม่ได้ และการจัดการกับโอเวนสโบโรได้ถูกยกเลิกในเดือนกันยายน ค.ศ. 2016 ต่อมา ในเดือนมกราคม ค.ศ. 2017 ส่วนหนึ่งของแฟรนไชส์ถูกขายให้กับกลุ่มเจ้าของจากแจ็กสันวิลล์ รัฐฟลอริดา และได้รับการอนุมัติจากลีกเมื่อวันที่ 8 กุมภาพันธ์ โดยประกาศว่าทีมนี้จะกลับมาเล่นในฤดูกาล 2017–18 และแปรสภาพเป็นแจ็กสันวิลล์ไอซ์เม็น
อนึ่ง ไมค์ สกรอย ซึ่งเป็นผู้ฝึกสอนมวยไทยชาวแคนาดา เคยทำหน้าที่ร่วมกับสโมสรแห่งนี้
เมโลดิเฟสติวาเลน
เมโลดิเฟสติวาเลน () หรือ เทศกาลเมโลดิ () เป็นการแข่งขันดนตรีที่จัดขึ้นเป็นประจำทุกปีโดยสถานีโทรทัศน์แห่งชาติสวีเดน (SVT) และ สถานีวิทยุแห่งชาติสวีเดน (SR) เพื่อคัดเลือกตัวแทนประเทศสวีเดนที่จะไปแข่งขันในการประกวดเพลงยูโรวิชัน และถูกจัดขึ้นเกือบทุกปีตั้งแต่ ค.ศ. 1959 ตั้งแค่ ค.ศ. 2000 การแข่งขันนี้เป็นโปรแกรมโทรทัศน์ที่ได้รับความนิยมสูงสุดในประเทศสวีเดน นอกจากการถ่ายทอดสดทางโทรทัศน์ ยังถูกถ่ายทอดทางอินเทอร์เน็ตและวิทยุ ใน ค.ศ. 2012 รอบรองชนะเลิศมีจำนวนผู้ชมเฉลี่ย 3.3 ล้านคน และประมาณ 4 ล้านคนในประเทศสวีเดนดูการแข่งขันรอบชิงชนะเลิศ เกือบครึ่งนึงของประชากรประเทศสวีเดน
ผู้เข้าแข่งขันหกคนจากเทศการนี้ชนะการประกวดเพลงยูโรวิชัน และสิบแปดคนติดห้าอันดับแรก แต่เริ่มผู้ชนะเมโลดีเฟสติวาเลนถูกเลือกโดยคณะกรรมการ ต่อมาตั้งแต่ ค.ศ. 1999 ผู้ชมสามารถออกคะแนนเสียงทางโทรศัพท์ซึ่งมีน้ำหนักครึ่งหนึ่งของผลตัดสิน การแข่งขันนี้ส่งผลต่ออันดับเพลงในประเทศสวีเดน
ใน ค.ศ. 2002 ได้มีการเพิ่มรอบรองชนะเลิศทำให้จำนวนผู้เข้าแข่งขันเพิ่มขึ้นจากประมาณ 12 คนเป็น 32 คน การแข่งขันของเด็กลิลาเมโลดีเฟสติวาเลน (Lilla Melodifestivalen) เริ่มขึ้นในปีเดียวกัน
แฮทช์แบ็ก
แฮทช์แบ็ก เป็นประเภทของตัวถังรถยนต์ที่มีลักษณะเป็นรถด้านท้ายตัดและหลังคาโปร่ง ประกอบด้วยประตูหลัง ทำให้ตัวของรถมีพื้นที่บรรจุสัมภาระด้านท้ายได้มากขึ้น อีกทั้งอาจจะสามารถพับเบาะแถวสองของรถเพื่อเพิ่มพื้นที่อีกด้วย
โรงเรียนเขื่อนพิทยาสรรค์
โรงเรียนเขื่อนพิทยาสรรค์ เป็นโรงเรียนมัธยมศึกษาขนาดกลางรูปแบบสหศึกษา สังกัดสำนักงานเขตพื้นที่การศึกษามัธยมศึกษาเขต 26 กระทรวงศึกษาธิการ สหวิทยาเขต 6 สะดืออิสาน ตั้งอยู่ที่ ถนนบ้านเขื่อน-บ้านกู่ทอง ตำบลยางท่าแจ้ง อำเภอโกสุมพิสัย จังหวัดมหาสารคาม ปัจจุบันเปิดสอนในช่วงชั้นมัธยมศึกษาตอนต้นและตอนปลาย
โรงเรียนเขื่อนพิทยาสรรค์ ตั้งขึ้นเมื่อวันที่ 4 พฤศจิกายน 2524 เปิดทำการสอนเมื่อวันที่ 17 พฤษภาคม 2525 โดยแรกเริ่มมีนักเรียน ม.1 จำนวน 4 ห้องเรียน มีนักเรียน 160 คน เปิดสอน 2 แผนการเรียน คือ แผนการเรียนภาษาอังกฤษ - คณิตศาสตร์ และแผนการเรียนภาษาอังกฤษ - คณิตศาสตร์ - เกษตรกรรม ปัจจุบัน ชั้นมัธยมศึกษาตอนต้นจัดการศึกษาภาคบังคับ ส่วนชั้นมัธยมศึกษาตอนปลายจัดแผนการเรียน วิทยาศาสตร์-คณิตศาสตร์ และ สายอาชีพ
โรงเรียนเขื่อนพิทยาสรรค์ มีเนื้อที่ 64 ไร่ บนที่ดินสาธารณประโยชน์ของ บ้านโนนเมือง ตำบลยางท่าแจ้ง อำเภอโกสุมพิสัย จังหวัดมหาสารคาม
ภายในประกอบด้วยอาคารเรียนถาวร โรงอาหาร หอประชุม สนามบาสเกตบอลและสนามฟุตบอล
โรงเรียนเขื่อนพิทยาสรรค์ เปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่างๆ รวม 8 กลุ่ม คือ
เว็บไซต์หลักโรงเรียน
รายชื่อบุคคลในยุคสามก๊ก (ก)
ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ก รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
โรงเรียนเหล่ายาววิทยาคาร
โรงเรียนเหล่ายาววิทยาคาร เป็นโรงเรียนมัธยมศึกษาขนาดกลาง รูปแบบสหศึกษา สังกัดสำนักงานเขตพื้นที่การศึกษามัธยมศึกษาเขต 26 กระทรวงศึกษาธิการ สหวิทยาเขต 3 บรบือ ตั้งอยู่ที่ ตำบลกำพี้ อำเภอบรบือ จังหวัดมหาสารคาม ปัจจุบันเปิดสอนในช่วงชั้นมัธยมศึกษาตอนต้นและตอนปลาย
โรงเรียนเหล่ายาววิทยาคาร ก่อตั้งขึ้นเมื่อวันที่ 24 มิถุนายน พ.ศ. 2533 เริ่มแรกเป็นโรงเรียนสาขาโรงเรียนบรบือวิทยาคาร อำเภอบรบือ จังหวัดมหาสารคาม ได้รับความอนุเคราะห์อาคารจากโรงเรียนบ้านเหล่ายาว ตำบลกำพี้ อำเภอบรบือ อาศัยอาคารศูนย์เยาวชนตำบลกำพี้เป็นที่สอนชั่วคราว มีนักเรียนจำนวน 48 คน 1 ห้องเรียน ในระหว่างวันที่ 14 พฤษภาคม 2533 ถึงวันที่ 30 มีนาคม 2534 มีนายมงคล ไวว่อง เป็นผู้ประสานงาน
ต่อมาปีการศึกษา 2534 ตำบลกำพี้มีมติให้ใช้ที่สาธารณของบ้านเหล่ายาวเป็นที่ก่อสร้าง จำนวน 48 ไร่ อาคารเรียนชั่วคราว จำนวน 1 หลัง 6 ห้องเรียนโดยเปิดสอนระดับมัธยมศึกษาตอนต้น มีครูอาจารย์ 4 คน
เมื่อวันที่ 26 กุมภาพันธ์ พ.ศ. 2535 ได้รับอนุมัติจากกรมสามัญศึกษาให้จัดตั้งเป็นโรงเรียนเหล่ายาววิทยาคาร ได้งบประมาณก่อสร้างอาคารเรียน บ้านพักครู บ้านพักนักการภารโรง มี 7 ห้องเรียน ครูอาจารย์ 11 คน นายมงคล ไวว่อง เป็นผู้บริหารโรงเรียน
ปีการศึกษา 2540 เปิดสอนระดับมัธยมศึกษาตอนปลาย มี 9 ห้องเรียน ครูอาจารย์ 13 คน
ภายในประกอบด้วยอาคารเรียนถาวร 2 หลัง อาคารเรียนกึ่งถาวร 1 หลัง โรงอาหาร หอประชุมและสนามฟุตบอล
โรงเรียนเหล่ายาววิทยาคาร เปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่างๆ รวม 8 กลุ่ม คือ
เว็บไซต์หลักโรงเรียน
รายชื่อบุคคลในยุคสามก๊ก (ข)
ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ข รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
ไดซูเกะ ซากางูจิ
ไดซูเกะ ซากางูจิ () เป็นนักพากย์ เกิดเมื่อ: 11 ตุลาคม 2516, คาชิวาซากิ, จังหวัดนีงาตะ, ญี่ปุ่น
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
" "ดีเด่น "ญี่ปุ่นเสียง Cast จ้าง Xenoblade Chronicles X Says ผลิต" ซิลิโคนรา 22 มกราคม 2015 ดึงข้อมูลเดือนมกราคม 23,ในปี 2015
กระโดดขึ้น ^
"ไดสุเกะซากางุจิเล่นใกล้ในไลฟ์แอ็กชันหมายเหตุตาย Mini-Series Prequel" อนิเมะข่าวเครือข่าย 2016/09/29 ที่ดึง 2017/05/13
เหตุระเบิดในโมกาดิชู 14 ตุลาคม พ.ศ. 2560
เมื่อวันที่ 14 ตุลาคม พ.ศ. 2560 แรงระเบิดครั้งใหญ่จากระเบิดติดรถบรรทุกในกรุงโมกาดิชู เมืองหลวงของประเทศโซมาเลีย ได้ทำให้มีผู้เสียชีวิตอย่างน้อย 587 คน และบาดเจ็บประมาณ 316 คน
แม้ว่ายังไม่มีกลุ่มใดออกมาอ้างความรับผิดชอบ แต่เจ้าหน้าที่ของโซมาเลียก็เชื่อว่าการโจมตีครั้งนี้เป็นฝีมือของกลุ่มย่อยกลุ่มหนึ่งของกลุ่มติดอาวุธอัชชะบาบ จากคำให้การอย่างภาคภูมิใจของสมาชิกสำคัญคนหนึ่งซึ่งถูกจับกุมในขณะขับพาหนะอีกคันที่ซุกซ่อนระเบิดเข้าไปในกรุงโมกาดิชูในวันเกิดเหตุ
เพื่อเป็นการไว้อาลัยเหตุระเบิด โมฮัมเหม็ด อับดุลลาฮี โมฮัมเหม็ด ประธานาธิบดีโซมาเลีย ประกาศไว้ทุกข์ทั่วประเทศเป็นเวลา 3 วัน
ในช่วงฤดูร้อนปี พ.ศ. 2554 ภูมิภาคแอฟริกาตะวันออกเผชิญกับภัยแล้งและการขาดแคลนอาหาร โดยเฉพาะอย่างยิ่งในโซมาเลียตอนใต้ ทำให้ผู้คนนับหมื่นคนข้ามพรมแดนไปยังเอธิโอเปียและเคนยาเพื่อหลบภัย กลุ่มอัชชะบาบขู่ว่าจะขับไล่กลุ่มช่วยเหลือที่ปฏิบัติงานอยู่ในพื้นที่ก่อนที่กองกำลังภารกิจสหภาพแอฟริกาในโซมาเลีย (African Union Mission in Somalia) จะดำเนินการผลักดันให้นักรบกลุ่มดังกล่าวออกไปจากพื้นที่
ในเดือนกรกฏาคม พ.ศ. 2553 อัชชะบาบอ้างความรับผิดชอบต่อเหตุระเบิดครั้งหนึ่งในกรุงกัมปาลาของยูกันดา เพื่อตอบโต้การสนับสนุนและการปรากฏของยูกันดาในภารกิจสหภาพแอฟริกาในโซมาเลีย
ในปี พ.ศ. 2560 โซมาเลียยังคงประสบภัยแล้งที่เลวร้ายที่สุดในรอบ 40 ปี ด้วยมหันตภัยจากสภาพอากาศประกอบกับสงครามและการปกครองที่ไม่ดี อัชชะบาบสั่งห้ามความช่วยเหลือด้านมนุษยธรรมในพื้นที่ที่กลุ่มควบคุมอยู่ โดยบังคับให้ผู้คนหลายแสนคนเลือกระหว่างความอดอยากกับการลงโทษอย่างรุนแรง
สหรัฐอเมริกามีส่วนเกี่ยวข้องทางการทหารในโซมาเลียจนถึงปี พ.ศ. 2537 และได้ถอนตัวออกไปหลังจากนั้น ก่อนหน้านี้ในปี พ.ศ. 2560 สหรัฐอเมริกาได้กำหนดให้โซมาเลียเป็น "พื้นที่ที่มีความเป็นศัตรูกันอย่างต่อเนื่อง" และอนุมัติให้ส่งทหารของตนไปปฏิบัติการในโซมาเลียอีกครั้ง
ในวันที่ 14 ตุลาคม พ.ศ. 2560 รถบรรทุกคันหนึ่งซึ่งมีวัตถุระเบิดซุกซ่อนอยู่ถูกจุดชนวนระเบิดใกล้โรงแรมซาฟารีในเขตฮูดาน แหล่งข่าวใกล้ชิดกับรัฐบาลระบุว่า รถบรรทุกคันดังกล่าวได้บรรทุกวัตถุระเบิดทั้งที่ประกอบขึ้นเองและในระดับที่ใช้ในการทหาร รถบรรทุกถูกกักไว้ที่ด่านแห่งหนึ่งในระยะเวลาสั้น ๆ แล้วได้รับอนุญาตให้ไปต่อหลังจากที่หน่วยงานในท้องถิ่นได้รับรองให้ จากนั้นได้ถูกเจ้าหน้าที่ความมั่นคงสั่งให้หยุดระหว่างการจราจรติดขัด เมื่อเจ้าหน้าที่จะเริ่มตรวจค้น คนขับรถได้เร่งเครื่องและชนแผงกั้นจราจรทำให้รถบรรทุกระเบิด คาดว่าเป้าหมายที่แท้จริงน่าจะเป็นที่ทำการกระทรวงแห่งหนึ่ง แรงระเบิดทำให้โรงแรมซาฟารีและอาคารข้างเคียงพังถล่มลงมา ส่งผลให้มีผู้ติดอยู่ใต้ซากปรักหักพังหลายคน สถานเอกอัครราชทูตกาตาร์ได้รับความเสียหายอย่างรุนแรง
ระเบิดครั้งที่สองตามมาในวันเดียวกัน โดยทำให้มีผู้เสียชีวิต 2 คนในเขตวาดาญีร ระเบิดติดพาหนะอีกคันหนึ่งถูกสกัดกั้นและหยุดลงได้
สุรพร ใจรัก
สุรพร ใจรัก (ชื่อเล่น: ภา) เป็นนักพากย์หญิงชาวไทย มักพากย์ทั้งนางเอกและนางร้ายในทีมพากย์พันธมิตร แทบทุกเรื่อง เธอจะพากย์เป็นนางเอกคู่กับ ปริภัณฑ์ วัชรานนท์
แต่เดิมเธอทำงานเป็นเลขาอยู่ในทีมพากย์พันธมิตร วันหนึ่งเธอได้ลองพูดเสียงเด็กใส่ไมค์ในห้องพากย์ ปริภัณฑ์ วัชรานนท์ ซึ่งกำลังทานอาหารกลางวันอยู่เกิดความสงสัย จึงย้อนกลับมาที่ห้องพากย์ เห็นภากำลังฝึกพากย์อยู่ และทำเสียงเด็กได้ จึงให้ลงมือพากย์หนังเรื่อง จูออน ผี...ดุ รับบทเป็นจูออน และด้วยเสียงหวานๆของเธอ ทำให้ต่อมา เธอจึงได้พากย์เป็นนางเอกคู่กับ ปริภัณฑ์ วัชรานนท์ ตลอดมา
ภาพยนตร์ค่ายมงคลเมเจอร์ทุกเรื่อง และเอ็มพิคเจอร์ (บางเรื่อง)
บิบโค้ด
บิบโค้ด (bibcode) หรือ เร็ฟโค้ด (refcode) เป็นตัวระบุย่อที่ใช้ในระบบข้อมูลดาราศาสตร์หลายระบบ เพื่ออ้างอิงวรรณกรรมงานใดงานหนึ่งอย่างเฉพาะเจาะจง
โดยดั้งเดิมแล้ว bibcode ซึ่งย่อมาจาก Bibliographic Reference Code (รหัสอ้างอิงบรรณานุกรม) ได้พัฒนาขึ้นเพื่อใช้ในระบบ SIMBAD ซึ่งเป็นฐานข้อมูลดาราศาสตร์ของวัตถุที่อยู่นอกระบบสุริยะ และ NED (NASA/IPAC Extragalactic Database) ซึ่งเป็นฐานข้อมูลของวัตถุที่อยู่นอกดาราจักรทางช้างเผือก แต่ต่อมากลายเป็นมาตรฐานโดยปริยายแล้วได้ใช้อย่างกว้างขวางมากขึ้น อย่างเช่นในระบบ Astrophysics Data System ซึ่งเป็นฐานข้อมูลออน์ไลน์ของเอกสารดาราศาสตร์และฟิสิกส์กว่า 8 ล้านฉบับ ทั้งจากแหล่งที่ทบทวนโดยผู้รู้เสมอกันหรือไม่ได้ทบทวน
รหัสจะยาว 19 อักษรอย่างตายตัวโดยมีรูปแบบ
YYYYJJJJJVVVVMPPPPA
ที่ YYYY เป็นปี ค.ศ. มีสี่หมายเลขของวรรณกรรมที่อ้างอิง และ JJJJJ เป็นรหัสที่บ่งว่า วรรณกรรมที่อ้างอิงได้ตีพิมพ์ในแหล่งไหน
ในกรณีที่ตีพิมพ์ในวารสาร VVVV จะเป็นเลขเล่ม (volume number) M จะระบุส่วนของวารสาร (เช่น L ในส่วนจดหมาย) PPPP จะบอกเลขหน้าขึ้นต้น และ A ก็จะเป็นอักษรแรกของนามสกุลอักษรโรมันของผู้เขียนคนแรก
สำหรับเขตข้อมูลที่ไม่ได้ใช้ ระบบจะใช้จุด/มหัพภาคเพื่อเติมเต็มและให้ยาวตายตัว
โดยจะเติมทางด้านขวาของรหัสแหล่งตีพิมพ์ และทางด้านซ้ายของเลขเล่มและหน้า
เลขหน้าที่มากกว่า 9999 จะขยายเข้าไปในส่วน M
ส่วนรหัสบทความยาว 6 หมายเลข (แทนเลขหน้า) ที่ใช้ในวรรณกรรมฟิสิกส์ตั้งแต่ปลายคริสต์ทศวรรษ 1990 จะปฏิบัติดังต่อไปนี้ คือ
เลขสองหลักแรกของรหัสบทความ ซึ่งเท่ากับเลขฉบับ (issue number) จะเปลี่ยนเป็นอักษรตัวเล็ก (01 = a เป็นต้น) แล้วใส่เข้าในส่วน M
ส่วนเลข 4 ตัวที่เหลือจะใส่ในส่วนเลขหน้า
ตัวอย่างของรหัสรวมทั้ง
เจสตอร์
JSTOR 
(ออกเสียงว่า เจสตอร์ 
ย่อมาจาก "Journal Storage" แปลว่า หน่วยเก็บวารสาร)
เป็นห้องสมุดดิจิทัลที่ตั้งขึ้นในปี พ.ศ. 2538 (ค.ศ. 1995)
ในเบื้องต้นมีแต่วารสารวิชาการฉบับย้อนหลังที่ได้จัดทำเป็นฉบับอิเล็กทรอนิกส์แล้ว แต่ปัจจุบันรวมหนังสือ เอกสารหลัก และวารสารฉบับปัจจุบันต่าง ๆ
ผู้อ่านสามารถค้นหาเอกสารฉบับเต็มของวารสารเกือบ 2,000 วารสาร
โดยปี 2556 มีสถาบันมากกว่า 8,000 สถาบันจากประเทศกว่า 160 ประเทศที่สามารถเข้าอ่าน JSTOR ได้
สมาชิกเท่านั้นจะสามารถเข้าถึงข้อมูลส่วนมาก แต่ก็มีข้อมูลเก่าที่เป็นสาธารณะอื่น ๆ ที่ทุกคนสามารถเข้าถึงได้ฟรี
ในปี 2555 ผู้ใช้ JSTOR ทำการค้นหา 152 ล้านรายการ ดูบทความกว่า 113 ล้านชิ้น และดาวน์โหลดเอกสารกว่า 73.5 ล้านฉบับ
มีการใช้ JSTOR ในงานวิจัยทางภาษาเพื่อตรวจสอบแนวโน้มการใช้ภาษาในระยะยาว และเพื่อวิเคราะห์ความแตกต่างระหว่างเพศในการตีพิมพ์เอกสารวิชาการ
แฮตเชปซุต-เมริทเร
แฮตเชปซุต-เมริทเร (หรือบางครั้งใช้พระนาม แฮตเชปซุต-เมอร์เยต-รา) เป็นพระมเหสีของฟาโรห์ทุตโมสที่สาม และเป็นพระราชมารดาของฟาโรห์อเมนโฮเทปที่สอง
พระนางแฮตเชปซุต-เมริทเร พระองค์อาจจะเป็นบุตรสาวของนักบวชหญิงนามว่า ฮุย ซึ่งมีรูปปั้นในพิพิธภัณฑ์บริติช พระองค์เป็นพระราชมารดาของฟาโรห์อเมนโฮเทปที่สอง, เจ้าชายเมนเคปเปอร์เร และเจ้าหญิงเนเบตติยูเนท, เจ้าหญิงเมริทอามุน C, เจ้าหญิงเมริทอามุน D และเจ้าหญิงไอเซท
พระนางแฮตเชปซุต-เมริทเร กลายเป็นพระราชินีและพระมเหสี ภายหลังจากการสิ้นพระชนม์ของพระราชินีซาทิอาห์ พระองค์ปรากฎอยู่ในภาพสลักวิหารของฟาโรห์ทุตโมสที่สามใน Medinet Habu ซึ่งสลักเป็นภาพพระองค์ยืนอยู่ด้านของฟาโรห์ทุตโมสที่สาม
พระนางแฮตเชปซุต-เมริทเร ปรากฎอยู่ในภาพสลักในหลายสุสานรวมทั้งพระสวามีของพระองค์ ฟาโรห์ทุตโมสที่สาม ใน (เควี 43) หนึ่งในเสาในสุสานระบุว่าพระองค์เป็นพระราชินีหนึ่งในสามพระองค์ของฟาโรห์ทุตโมสที่สาม
พระศพขพระองค์เดิมฝังอยู่ใน เควี 42 ซึ่งถูกค้นพบในปี พ.ศ. 2464 ซึ่งเห็นได้ชัดว่าสุสานมีไว้สำหรับพระองค์อย่างแท้จริง อาจถูกฝังอยู่ใน เควี 35 หลุมฝังศพของพระราชโอรสของพระองค์ฟาโรห์อเมนโฮเทปที่สอง อย่างไรก็ตาม เควี 42 อาจจะถูกนำมาฝังศพสำหรับผู้ปกครองเมืองธีบส์นามว่า เซนเนเฟอร์ และภรรยาของเขา นามว่า เซเนตนาย
ข้อถกเถียงเรื่องวัคซีน
ข้อถกเถียงเรื่องวัคซีนมีที่มาย้อนหลังไปไกลถึงราว 80 ปีก่อนมีการใช้คำว่า วัคซีน (vaccine) และ และการเสริมภูมิคุ้มกัน (vaccination) และยังคงมีเรื่อยมาจนถึงปัจจุบัน แม้ข้อสรุปทางวิทยาศาสตร์กระแสหลักจะแนะนำว่าวัคซีนนั้นปลอดภัยและได้ผลจริง แต่คนจำนวนหนึ่งยังคงมีความกังวลถึงความปลอดภัยของการใช้วัคซีน จนเกิดการระบาดของโรคที่ป้องกันได้ด้วยวัคซีนขึ้นเป็นครั้งๆ และบางครั้งมีผู้เสียชีวิต อีกที่มาหนึ่งของการถกเถียงคือเรื่องเสรีภาพพลเมือง โดยกล่าวว่าการบังคับให้วัคซีนนั้นเป็นการละเมิดสิทธิส่วนบุคคลหรือความเชื่อทางศาสนา
เนบทู
เนบทู เป็นพระราชินีแห่งอียิปต์โบราณ ซึ่งเป็นพระมเหสีของฟาโรห์ทุตโมสที่สาม
พระองค์ถูกสลักอยู่บนเสาในหลุมฝังศพของฟาโรห์ทุตโมสที่สาม ใน KV34 โดยพระองค์เป็นหนึ่งในสามของพระมเหสีของฟาโรห์ทุตโมสที่สาม ซึ่งมีพระมเหสีสองพระองค์คือพระนางแฮตเชปซุต-เมริทเร และพระนางซาทิอาห์ พระนางเนบทู และพระนางเนเฟอร์ทาริ
เมนเฮต, เมนวิ และ เมอร์ติ
เมนเฮต, เมนวิ และ เมอร์ติ เป็นพระมเหสีสามพระองค์ที่มาจากต่างราชอาณาจักรของฟาโรห์ทุตโมสที่สาม ซึ่งถูกฝังอยู่ในสุสานหินตัดแต่งอย่างหรูหราใน Wady Gabbanat el-Qurud พระนามของทั้งสามพระองศ์เป็นแหล่งกำเนิดของชาวเซมิติกตะวันตก แต่ละพระองค์ได้รับพระนามของพระมเหสีของฟาโรห์และมีแนวโน้มที่จะมีเพียงพระราชินี ทีาไม่เป็นที่ทราบแน่ชัดว่าผู้หญิงเหล่านี้มีความสัมพันธ์กันหรือไม่เพราะใบหน้าบนภาพสลักของพระองค์ทั้งหมดต่างกัน
หลุมฝังพระศพของพระองค์ถูกค้นพบครั้งแรกเมื่อเดือนสิงหาคม ค.ศ.1916 ในหน้าผาบนภูเขาในทะเลทรายที่หุบเขาทางตะวันตกเฉียงใต้ที่อยู่ใกล้เมืองลักซอร์และถูกปล้นสะดมโดยชาวบ้านใกล้เคียง
เนบเซมิ
เนบเซมิ เป็นพระราชินีอียิปต์โบราณ ซึ่งเป็นพระมเหสีของฟาโรห์ทุตโมสที่สามแห่งราชวงศ์ที่สิบแปด
ชิ้นส่วนของรูปปั้นหินแกรนิตของพระองค์ถูกพบในเทวสถานของฟาโรห์ทุตโมสที่สาใ มีความสูงประมาณ 80 ซม. และกว้าง 30 ซม. และแสดงให้เห็นพระราชินีในท่านั่ง รูปแบบของมันคือการรำลึกถึงรูปปั้นราชวงศ์ที่สิบสอง แต่เนื่องจากไม่มีอะไรที่อื่นของช่วงเวลาที่พบในเทวสถานมันเป็นในช่วงราชวงศ์ที่ 18
มาสค์ไรเดอร์ ไกมุ &amp; วิซาร์ด : ระเบิดศึกสงครามซามูไร
มาสค์ไรเดอร์ ไกมุ & วิซาร์ด : ระเบิดศึกสงครามซามูไร () เป็นภาพยนตร์แนวโทคุซัทสึข้ามฝั่ง ที่เป็นการเจอกันระหว่าง มาสค์ไรเดอร์ไกมุ และมาสค์ไรเดอร์วิซาร์ด โดยเป็นการเฉลิมฉลองครบรอบ 15 ปีของมาสค์ไรเดอร์ในยุคเฮย์เซย์ ออกฉายครั้งแรกในวันที่ 14 ธันวาคม ค.ศ. 2013
ในประเทศไทย ได้มีลิขสิทธิ์ในการจัดจำหน่ายคือ บริษัท ดรีม เอกซ์เพรส (เดกซ์) จำกัด
อเมเนมเฮต (พระราชโอรสในทุตโมสที่สาม)
อเมเนมเฮต เป็นเจ้าชายแห่งราชวงศ์ที่สิบแปดแห่งอียิปต์โบราณ พระองค์เป็นพระราชโอรสของฟาโรห์ทุตโมสที่สาม
พระองค์เป็นพระราชโอรสคนโตและได้รับการแต่งตั้งเป็นรัชทายาทแห่งฟาโรห์ เป็นไปได้ว่าพระราชมารดาของพระองค์เป็นพระมเหสีซาทิอาห์ แต่ก็ยังได้รับการเสนอว่าเป็นพระนางเนเฟอร์รูเร พระราชธิดาของของพระนางแฮตเชปซุตและฟาโรห์ทุตโมสที่สอง และอภิเษกสมรสกับฟาโรห์ทุตโมสที่สาม แม้ว่าพระนางเนเฟอร์รูเร จะถูกระบุหลายครั้งในฐานะพระมเหสีของฟาโรห์ทุตโมสที่สาม ในขณะที่พระนางแฮตเชปซุตสำเร็จราชการแทนพระองค์ ผู้ซึ่งทำหน้าที่แทนเป็นฟาโรห์ ทำให้นักโบราณคดีบางคนคิดว่าน่าจะเป็นพระนางเนเฟอร์รูเรที่เป็นพระราชมารดาของเจ้าชายอเมเนมเฮต
เบเกตอามุน
เบเกตอามุน หรือ เบเกต เป็นเจ้าหญิงในช่วงราชวงศ์สิบแปดแห่งอียิปต์โบราณ ซึ่งเป็นพระราชธิดาของฟาโรห์ทุตโมสที่สามพระนามของพระองค์หมายถึง "สาวใช้ของเทพอามุน"
พระนามของพระองค์ถูกจารึกไว้ในวัตถุเครื่องบูชา ที่พบใน Deir el-Bahri พระองค์ยังกล่าวถึงไม้ของคนรับใช้ของพระองค์ และอาจจะอยู่บนตัวสคารับ เป็นไปได้ว่าพระองค์เป็นเจ้าหญิงที่ยืนอยู่ด้านหลังเจ้าหญิงเมริทอามุน ในวิหารเทพีฮาเธอร์ใน Deir el-Bahri
มาสค์ไรเดอร์ไกมุ THE MOVIE: ศึกชิงถ้วยผลไม้ทองคำ
มาสค์ไรเดอร์ไกมุ THE MOVIE: ศึกชิงถ้วยผลไม้ทองคำ () เป็นภาพยนตร์ของซีรีส์โทรทัศน์มาสค์ไรเดอร์ไกมุ เริ่มออกฉายครั้งแรกในประเทศญี่ปุ่นเมื่อวันที่ 19 กรกฎาคม ค.ศ. 2014 โดยออกฉายคู่กับ
มาสค์ไรเดอร์ X มาสค์ไรเดอร์ ไดรฟ์ &amp; ไกมุ: สงครามไรเดอร์ครั้งใหม่
มาสค์ไรเดอร์ X มาสค์ไรเดอร์ ไดรฟ์ & ไกมุ: สงครามไรเดอร์ครั้งใหม่ () เป็นภาพยนตร์แนวโทคุซัทสึข้ามฝั่ง ที่เป็นการเจอกันระหว่าง มาสค์ไรเดอร์ไดรฟ์ และมาสค์ไรเดอร์ไกมุ ออกฉายครั้งแรกในวันที่ 13 ธันวาคม ค.ศ. 2014
เคนยา (ราชอาณาจักรเครือจักรภพ)
ราชอาณาจักรเครือจักรภพแห่งเคนยา ( หรือ "เคนยา" คืออดีตรัฐที่ดำรงสถานะก่อนหน้าสาธารณรัฐเคนยา. ระหว่างวันที่ 12 ธันวาคม ค.ศ. 1963 ถึง 12 ธันวาคม ค.ศ. 1964 ปกครองภายใต้ระบอบราชาธิปไตยภายใต้รัฐธรรมนูญโดยมีสมเด็จพระราชินีนาถเอลิซาเบธที่ 2 แห่งสหราชอาณาจักร เป็นพระประมุข
ภายหลังจากที่สิ้นสุดการปกครองของสหราชอาณาจักรในปี ค.ศ. 1963 ทำให้ดินแดนอาณานิคมเคนยาที่มีสถานะเป็นอาณาจักรในเครือจักรภพ จนถึงการประกาศเป็นสาธารณรัฐเมื่อวันที่ 12 ธันวาคม ค.ศ. 1964. ซึ่งเป็นรัฐเอกราชที่มี พระมหากษัตริย์ (สมเด็จพระราชินีนาถอลิซาเบธที่ 2) เป็นประมุขแห่งรัฐ เป็นไปตาม พระราชบัญญัติว่าด้วยการสืบราชสันตติวงศ์ ค.ศ. 1701. และมีข้าหลวงต่างพระองค์เป็นผู้สำเร็จราชการแทน:
โจโม เกนยัตตา ดำรงตำแหน่งนายกรัฐมนตรี (และ หัวหน้ารัฐบาล). ในช่วงระยะเวลานั้น สมเด็จพระราชินีนาถอลิซาเบธที่ 2 ไม่เคยเสด็จพระราชดำเนินเยือนในฐานะ 'พระราชินีแห่งเคนยา', โดยเสด็จเยือนในวาระสำคัญดังนี้:
เคนยาเปลี่ยนแปลงระบอบการปกครองจากราชาธิปไตยภายใต้รัฐธรรมนูญเป็นสาธารณรัฐในเครือจักรภพ ส่งผลให้นายกรัฐมนตรีเคนยาคนแรก โจโม เกนยัตตา ขึ้นดำรงตำแหน่งเป็นประธานาธิบดีคนแรกของสาธารณรัฐ.
ไอเซท (พระราชธิดาในทุตโมสที่สาม)
ไอเซท หรือ ไอซิส เป็นเจ้าหญิงแห่งราชวงศ์สิบแปดแห่งอียิปต์โบราณ ซึ่งเป็นพระราชธิดาของฟาโรห์ทุตโมสที่สามกับพระมเหสีแฮตเชปซุต-เมริทเร
พระองค์เป็นหนึ่งในหกของพระราชโอรสและธิดาที่รู้จักของฟาโรห์ทุตโมสที่สามกับพระมเหสีแฮตเชปซุต-เมริทเร พี่น้องของพระองค์คือฟาโรห์อเมนโฮเทปที่สอง เจ้าชายเมนเคปเปอร์เรและเจ้าหญิงเนเบตติยูเนท และเจ้าหญิงเมริทอามุน D พระองค์ปรากฎอยู่ในภาพสลักร่วมกับพระเชษฐาภคินีและพระขนิษฐาของพระองค์และเจ้าชายเมนเคปเปอร์เร บนรูปปั้นของพระอัยยิกานามว่า ฮุย ของพระองค์ (ตอนนี้ในพิพิธภัณฑ์บริติช) พระองค์เป็นภาพที่มีขนาดเล็กกว่าพี่น้องของพระองค์ ดังนั้นพระองค์จึงน่าจะเป็นพระราชธิดาคนสุดท้องของพระนางแฮตเชปซุต-เมริทเร
มหาศึกฮีโร่ประจัญบาน GP ปะทะ มาสค์ไรเดอร์ หมายเลข 3
มหาศึกฮีโร่ประจัญบาน GP ปะทะ มาสค์ไรเดอร์ หมายเลข 3 () เป็นภาพยนตร์ในปี 2015 ในชุดของ ซูเปอร์ฮีโร่ไทเซนซีรีส์ ที่มี มาสค์ไรเดอร์ไดรฟ์ มาปรากฎตัวในเรื่อง และเป็นการปรากฎตัวของ มาสค์ไรเดอร์ หมายเลข 3 โดยเนื้อเรื่องดั้งเดิมถูกสร้างสรรค์โดย โชทาโร่ อิชิโนะโมริ มีฉากสั้นในการ์ตูนมังงะในปี 1972 ตอน Rider #3 VS. General Black มี Tetsuo Kurata, (มาสค์ไรเดอร์แบล็ค, มาสค์ไรเดอร์แบล็ค RX), Yuichi Nakamura (มาสค์ไรเดอร์เด็นโอ), Kousei Amano, Takayuki Tsubaki, Ryoji Morimoto และ Takahiro Hojo (มาสค์ไรเดอร์เบรด), และ Kento Handa (มาสค์ไรเดอร์ 555) เข้ามามีบทบาทในภาพยนตร์นี้ด้วย ออกฉายครั้งแรกในวันที่ 21 มีนาคม พ.ศ. 2558
ในประเทศไทย ได้มีการฉายทางโรงภาพยนตร์ในวันที่ 8 ตุลาคม พ.ศ. 2558 ส่วนลิขสิทธิ์ในการจัดจำหน่าย โรส เอ็นเตอร์เทนเมนท์ คอร์ปอเรชั่น
รายชื่อวิดีโอที่มียอดผู้ชมไม่ชอบสูงสุดในยูทูบ
ข้างล่างของบทความนี้คือ รายชื่อวีดิโอที่มียอดผู้ชมไม่ชอบสูงสุดบนเว็บไซต์วิดีทัศนฺ์ออนไลน์ซึ่งคือ ยูทูบ บทความนี้ประกอบด้วยวิดีโอ 40 อันดับแรกที่ไม่ชอบมากที่สุดตลอดกาลซึ่งข้อมูลได้มาจากยูทูบ จำนวนการไม่ชอบถูกถ่ายโดยตรงจากหน้าของวิดีโอบนยูทูบ โดยใช้ปุ่มกดชอบและไม่ชอบในหน้าเว็บไซต์ จากวิดีโอ 40 รายการในรายการนี้ 14 รายการยังปรากฏในรายชื่อวิดีโอยูทูบที่ดูมากที่สุด และ 10 รายการจะปรากฏในรายชื่อวิดีโอที่มียอดผู้ชมชอบสูงสุดในยูทูบ
เมนเคปเปอร์เร (พระราชโอรสในทุตโมสที่สาม)
เมนเคปเปอร์เร เป็นเจ้าชายของราชวงศ์ที่สิบแปดแห่งอียิปต์โบราณ ซึ่งเป็นพระราชโอรสของฟาโรห์ทุตโมสที่สามกับพระมเหสีแฮตเชปซุต-เมริทเร พระนามของพระองค์หมายถึง "นิรันดรเป็นปรากฏการณ์แห่งความดีของเทพเร"
พระองค์เป็นหนึ่งในหกของพระราชโอรสและธิดาของฟาโรห์ทุตโมสที่สามกับพระมเหสีแฮตเชปซุต-เมริทเร พี่น้องของพระองค์คือฟาโรห์อเมนโฮเทปที่สอง, เจ้าหญิงเนเบตติยูเนท, เจ้าหญิงเมริทอามุน, เจ้าหญิงเมริทอามุน D และเจ้าหญิงไอเซท พระองค์ปรากฎอยู่ในภาพสลักร่วมกับพระเชษฐาภคินีและพระขนิษฐาของพระองค์ บนรูปปั้นของพระอัยยิกานามว่า ฮุย ของพระองค์ (ตอนนี้ในพิพิธภัณฑ์บริติช) มีความเป็นไปได้สูงว่าเศษโถคาโนปิกจากหุบเขาราชินีเป็นของพระองค์
เมริทอาเมน (พระราชธิดาในทุตโมสที่สาม)
เมริทอามุน (พระนามมีความหมายว่า "ผู้เป็นที่รักของเทพอามุน") เป็นเจ้าหญิงในราชวงศ์สิบแปดแห่งอียิปต์โบราณ พระองค์เป็นพระราชธิดาของฟาโรห์ทุตโมสที่สามกับพระมเหสีแฮตเชปซุต-เมริทเร
พระองค์เป็นหนึ่งในหกของพระราชโอรสและธิดาที่รู้จักของฟาโรห์ทุตโมสที่สามกับพระมเหสีแฮตเชปซุต-เมริทเร พี่น้องของพระองค์คือฟาโรห์อเมนโฮเทปที่สอง เจ้าชายเมนเคปเปอร์เรและเจ้าหญิงเนเบตติยูเนท, เจ้าหญิงเมริทอามุน D และเจ้าหญิงไอเซท พระองค์ปรากฎอยู่ในภาพสลักร่วมกับพระเชษฐา พระเชษฐาภคินีและพระขนิษฐาของพระองค์บนรูปปั้นของพระอัยยิกานามว่า ฮุย ของพระองค์ (ตอนนี้ในพิพิธภัณฑ์บริติช) พระองค์ยังปรากฎในภาพสลักในวิหารเทพีฮาเธอร์ สร้างโดยพระราชบิดาของพระองค์ใน Deir el-Bahri
เนเบตติยูเนท
เนเบตติยูเนท (พระนามมีความหมายว่า "สตรีแห่งเดนเดร่า" พระนามของเทพีฮาเธอร์) เป็นเจ้าหญิงของราชวงศ์สิบแปดแห่งอียิปต์โบราณของฟาโรห์ทุตโมสที่สามกับพระมเหสีแฮตเชปซุต-เมริทเร
พระองค์เป็นหนึ่งในหกของพระราชโอรสและธิดาที่รู้จักของฟาโรห์ทุตโมสที่สามกับพระมเหสีแฮตเชปซุต-เมริทเร พี่น้องของพระองค์คือฟาโรห์อเมนโฮเทปที่สอง เจ้าชายเมนเคปเปอร์เรและเจ้าหญิงเมริทอามุน, เจ้าหญิงเมริทอามุน D และเจ้าหญิงไอเซท D พระองค์ปรากฎอยู่ในภาพสลักร่วมกับพระเชษฐา พระเชษฐาภคินีและพระขนิษฐาของพระองค์ บนรูปปั้นของพระอัยยิกานามว่า ฮุย ของพระองค์ (ตอนนี้ในพิพิธภัณฑ์บริติช)
มาสค์ไรเดอร์ไดรฟ์ เดอะมูฟวี่: เซอร์ไพรซ์ ฟิวเจอร์
มาสค์ไรเดอร์ไดรฟ์ เดอะมูฟวี่: เซอร์ไพรซ์ ฟิวเจอร์ () เป็นภาพยนตร์ของซีรีส์โทรทัศน์มาสค์ไรเดอร์ไดรฟ์ ที่ฉายทางโทรทัศน์ในปี 2014-2015 เริ่มออกฉายครั้งแรกในประเทศญี่ปุ่นเมื่อวันที่ 8 สิงหาคม ค.ศ. 2015 โดยออกฉายคู่กับ "" และมีการปรากฎตังครั้งแรกของ มาสค์ไรเดอร์โกสต์ ในภาพยนตร์เรื่องนี้ด้วย
ซิอามุน (พระราชโอรสในทุตโมสที่สาม)
ซิอามุน (พระนามมีความหมายว่า "ลูกชายของเทพอามุน") เป็นเจ้าชายของราชวงศ์ที่สิบแปดแห่งอียิปต์โบราณซึ่งเป็นพระราชโอรสของฟาโรห์ทุตโมสที่หนึ่ง
พระองค์ได้รับการตั้งพระนามตามรูปปั้นของเซนเนเฟอร์ (ปัจจุบันอยู่ในพิพิธภัณฑ์อียิปต์ในไคโร) ซึ่งมีชีวิตอยู่ในช่วงรัชสมัยฟาโรห์ทุตโมสที่สาม
อาณานิคมเคนยา
อาณานิคม และ รัฐในอารักขาเคนยา เป็นส่วนหนึ่งของจักรวรรดิอังกฤษ ในแอฟริกาตั้งแต่ ค.ศ. 1920 จนถึง ค.ศ. 1963. ถือกำเนิดขึ้นมาจากแอฟริกาตะวันออกในอารักขา โดยยกสถานะเป็นอาณานิคมในพระองค์ เมื่อ ค.ศ. 1920. มีชื่อเรียกโดยทั่วไปว่า "อาณานิคมเคนยา" ประกอบด้วยดินแดนทางบก และ ดินแดนชายฝั่ง (มีลักษณะเหมือนกันกับรัฐสุลต่านแซนซิบาร์) เป็น "รัฐในอารักขาเคนยา" โดยปกครองในรูปแบบรัฐเดี่ยว. ภายหลังจากที่สิ้นสุดการปกครองของสหราชอาณาจักรในปี ค.ศ. 1963 อันมีผลจากการที่ โจโม เกนยัตตาแห่งพรรคKenya African National Union ชนะการเลือกตั้ง พร้อมกับจัดตั้งรัฐบาลที่ส่วนใหญ่เป็นชาวผิวดำ
โจเซฟ สมิธ
โจเซฟ สมิธ จูเนียร์ (อังกฤษ: Joseph Smith Jr.; 23 ธันวาคม พ.ศ. 2348 – 27 มิถุนายน พ.ศ. 2387) เป็นผู้ก่อตั้งศาสนาคริสต์นิกายมอรมอนหรือที่เป็นชื่อทางการก็คือ ศาสนจักรของพระเยซูคริสต์แห่งวิสุทธิชนยุคสุดท้าย และเป็นมรณสักขีของศาสนามอรมอนอีกด้วย
โจเซฟ สมิธ จูเนียร์ เกิดเมื่อวันที่ 23 ธันวาคม พ.ศ. 2348 เป็นบุตรของนายโจเซฟ สมิธ ซีเนียร์ ครอบครัวของเขาเคร่งศาสนามาก โจเซฟ สมิธ เป็นคนศึกษามาน้อย และเป็นผู้สนใจในเรื่องความจริงของศาสนามาก
ต่อมาเมื่อปี พ.ศ. 2362 โจเซฟ สมิธได้ไปสวดอ้อนวอนกับพระเป็นเจ้าในป่าที่ใกล้บ้านของเขา และโจเซฟ สมิธได้เห็นแสงสว่างยิ่งกว่าดวงอาทิตย์เหนือศีรษะของเขา และเขาได้พบกับคนสองคนที่มีแสงสว่างอยู่รอบกาย บุคคลแรกได้กล่าวว่า เราคือพระยาห์เวห์ พระเจ้าของเจ้า และบุคคลนั้นก็ชี้ไปที่อีกบุคคลหนึ่งและกล่าวว่า นี่คือบุตรของเรา จงฟังท่าน และบุคคลนั้นจึงกล่าวว่า เราคือพระเยซู บุตรของพระเจ้า พระเยซูตรัสว่า ในขณะนี้ไม่มีคริสตจักรนิกายใดเลยที่สอนด้วยการเน้นหลักของความจริง และบุคคลสองคนนั้นก็จากไป
ต่อมาในปี พ.ศ. 2369 มีทูตสวรรค์องค์หนึ่ง นามว่า โมโรไน ได้มอบจารึกทองคำที่เป็นบันทึกสมัยโบราณให้กับโจเซฟ สมิธ และสั่งโจเซฟว่าให้แปลหนังสือเล่มนี้และนำไปเผยแพร่แก่ชาวโลก ในตอนแรกโจเซฟ สมิธ รู้สึกเครียดกับการแปลหนังสือเล่มนี้เพราะไม่คุ้นเคยกับตัวอักษรที่อยู่ในจารึก เนื่องจากเขาศึกษามาน้อย แต่ในความเชื่อของชาวมอรมอนนั้น บอกไว้ว่า ต่อมาโจเซฟได้แปลหนังสือเล่มนี้สำเร็จด้วยฤทธิอำนาจของพระเจ้า และโจเซฟใช้เวลาแปลหนังสือเล่มนี้ไม่ถึงสามเดือนจึงสำเร็จ และโจเซฟตั้งชื่อหนังสือเล่มนั้นว่า Book of Mormon หรือภาษาไทยเรียกว่า พระคัมภีร์มอรมอน นั่นเอง
หลังจากโจเซฟแปลพระคัมภีร์มอรมอนสำเร็จ ก็ได้สวดอ้อนวอนต่อพระเป็นเจ้าทุกวัน และนึกถึงคำพูดของพระเยซูในตอนปี พ.ศ. 2362 ได้ว่า ในขณะนี้ไม่มีคริสตจักรนิกายใดเลยที่สอนด้วยการเน้นหลักของความจริง โจเซฟจึงตัดสินใจก่อตั้งศาสนจักรของพระเยซูคริสต์แห่งวิสุทธิชนยุคสุดท้าย หรือ ศาสนจักรมอรมอน ขึ้นอย่างเป็นทางการเมื่อวันที่ 6 เมษายน พ.ศ. 2373
ในปี พ.ศ. 2387 โจเซฟ สมิธ ถูกกล่าวหาว่าสอนศาสนาอย่างผิด ๆ และด้วยคดีอื่น ๆ อีกซึ่งเป็นคำกล่าวหาเท็จ โจเซฟจึงถูกตัดสินจำคุกพร้อมกับพี่ชายของเขา ไฮรัม สมิธ และเมื่อเขาอยู่ในคุก พี่ชายของเขากำลังเปิดประตู แต่โจรในคุกเอาปืนจ่อประตูไว้และยิง กระสุนนั้นพุ่งเขาใส่หน้าของไฮรัม สมิธ พี่ชายของโจเซฟ สมิธ เมื่อโจเซฟเห็นว่าพี่ชายของตนเสียชีวิตแล้วก็กอดศพของพี่ชายและร้องไห้เสียใจเป็นอย่างมาก และโจรก็เข้ามาที่ห้องของโจเซฟ และยิงโจเซฟหลายนัด และในนาทีสุดท้ายของโจเซฟ โจเซฟกระโดดไปที่หน้าต่างพร้อมกระสุนอีกหลายนัดที่พุ่งใส่ตัวของโจเซฟ และโจเซฟก็เสียชีวิตเมื่อวันที่ 27 มิถุนายน พ.ศ. 2387 เมื่อเขามีอายุ 38 ปี
และนอกจากนี้โจเซฟ สมิธ ยังมีผลงานหนังสือมากกว่านี้อีก 45 รายการ
โจเซฟ สมิธ มีภรรยาเป็นจำนวนมาก และนี่คือรายชื่อภรรยาของโจเซฟ สมิธ
โจเซฟ สมิธ มีภรรยารวมทั้งสิ้น 36 คน
โจเซฟ สมิธ มีบุตรและธิดาหลายคนเช่นกัน ได้แก่
โจเซฟ สมิธ มีบุตรธิดารวมกันทั้งหมด 8 คน
เธียอา
ทีอา หรือ เทียอา เป็นพระราชินีแห่งอียิปต์โบราณในช่วงราชวงศ์ที่สิบแปดของอียิปต์โบราณ พระองค์เป็นพระมเหสีของฟาโรห์อเมนโฮเทปที่สอง และเป็นพระราชมารดาของฟาโรห์ทุตโมสที่สี่
พระศพของพระนางเทียอาถูกฝังอยู่ในหลุมฝังพระศพหมายเลข KV32 ในหุบเขากษัตริย์ที่ชิ้นส่วนของอุปกรณ์ทำพระศพของพระองค์เช่น โถคาโนปิก แต่เกิดน้ำท่วมชะล้างบางส่วนของเหล่านี้ ซึ่งอยู่ใกล้กับ KV47 ที่อยู่ติดกัน ซึ่งเป็นที่ฝังพระศพของฟาโรห์ของราชวงศ์ที่สิบเก้า หลุมฝังพระศพของฟาโรห์ซิพต้าห์ ทำให้นักไอยคุปต์วิทยา เชื่อว่าพระองค์เป็นเหมือนชื่อแม่ของฟาโรห์ซิพต้าห์ แต่ตั้งแต่นั้นมาพระมารดาของฟาโรห์ซิพต้าห์ ได้รับการระบุว่าเป็นนางสนมจากซีเรียนามว่า ซูทาอิลจา
เควี 32
หลุมฝังศพ KV32 ตั้งอยู่ในหุบเขากษัตริย์ในประเทศอียิปต์เป็นที่ฝังศพของพระนางเธียอา ซึ่งเป็นพระมเหสีของฟาโรห์อเมนโฮเทปที่สอง และพระราชมารดาของฟาโรห์ทุตโมสที่สี่
หลุมฝังศพถูกค้นพบในปี พ.ศ. 2441 โดย Victor Loret ยังไม่เสร็จและได้รับการตกแต่งและเจาะลึกไปประมาณ 40 เมตร ส่วนหนึ่งของมันถูกเจาะโดยคนงานขุดห้องฝังศพเดิมในหลุมฝังศพของฟาโรห์ซิพตาห์ ใน เควี 47
สุสาน KV32 ยังไม่ได้รับการตรวจสอบอย่างสมบูรณ์หรือขุดค้น แต่งานกำลังดำเนินการโดยทีมจากโครงการ MISR ของมหาวิทยาบาเซล
สหพันธรัฐไนจีเรีย
สหพันธรัฐไนจีเรีย ( หรือ "ไนจีเรีย" คืออดีตรัฐที่ดำรงสถานะก่อนหน้าสหพันธ์สาธารณรัฐไนจีเรีย. ระหว่างวันที่ 1 ตุลาคม ค.ศ. 1960 จนถึง 1 ตุลาคม ค.ศ. 1963 ปกครองภายใต้ระบอบราชาธิปไตยภายใต้รัฐธรรมนูญโดยมีสมเด็จพระราชินีนาถเอลิซาเบธที่ 2 แห่งสหราชอาณาจักร เป็นพระประมุข
ภายหลังจากที่สิ้นสุดการปกครองของสหราชอาณาจักรในปี ค.ศ. 1960, พระราชบัญญัติว่าด้วยการประกาศอิสรภาพไนจีเรีย ค.ศ. 1960 ก็มีผลบังคับใช้ ทำให้ดินแดนอาณานิคมที่มีสถานะเป็นอาณาจักรในเครือจักรภพ. ซึ่งเป็นรัฐเอกราชที่มี พระมหากษัตริย์ (สมเด็จพระราชินีนาถอลิซาเบธที่ 2) เป็นประมุขแห่งรัฐเป็นไปตาม พระราชบัญญัติว่าด้วยการสืบราชสันตติวงศ์ ค.ศ. 1701 และมี ข้าหลวงต่างพระองค์. เป็นผู้สำเร็จราชการแทน:Abubakar Tafawa Balewa ดำรงตำแหน่งนายกรัฐมนตรี (และ หัวหน้ารัฐบาล)
พระราชบัญญัติว่าด้วยสาธารณรัฐไนจีเรีย ค.ศ. 1963 มีผลบังคับใช้เมื่อวันที่ 1 ตุลาคม ค.ศ. 1963. ส่งผลให้ไนจีเรียเปลี่ยนแปลงระบอบการปกครองจากราชาธิปไตยภายใต้รัฐธรรมนูญเป็นสาธารณรัฐในเครือจักรภพ. ส่งผลให้ข้าหลวงต่างพระองค์คนสุดท้าย Nnamdi Azikiwe ขึ้นดำรงตำแหน่งเป็นประธานาธิบดีไนจีเรียคนแรก
สมเด็จพระราชินีนาถอลิซาเบธที่ 2 ไม่เคยเสด็จพระราชดำเนินเยือนในฐานะ 'พระราชินีแห่งไนจีเรีย', โดยเสด็จเยือนในวาระสำคัญดังนี้:
โลกอิสลาม
โลกอิสลาม เป็นศัพท์เชิงวิชาการที่ใช้เรียกผืนแผ่นดินที่ประชากรส่วนใหญ่นับถือศาสนาอิสลาม ผู้นับถือศาสนาอิสลามมีประมาณหนึ่งพันล้านคน ที่ปฏิบัติตามศาสนาของ
มุฮัมหมัด บุตรของอับดุลลอฮ์ (ศาสดาของบรรดามุสลิม) เป็นชาวฮิญาซ และเป็นศาสนาที่มีมากว่า 1400 ปี (ปีจันทรคติ) บรรดามุสลิมมีความเชื่อเหมือนกันว่า ศาสดามุฮัมหมัด บุตรของอับดุลลอฮ์ คือศาสดาองค์สุดท้าย (คอตะมุลอันบิยา) เชื่อในกุรอาน ( คัมภีร์อันศักดิ์สิทธิ์ของศาสนาอิสลาม) กิบลัตและบทบัญญัติหลักปฏิบัติศาสนกิจ
โลกอิสลามครอบคลุมถึงภูมิภาคต่างๆดังนี้
วิกิพีเดียภาษาอารบิก
อารีส โอคอมพาทริออตส์
"อารีส โอคอมพาทริออตส์" ( – ตื่นเถิด เพื่อนร่วมชาติทั้งหลาย) เป็นเพลงชาติของไนจีเรีย. ประกาศให้ใช้อย่างเป็นทางการเมื่อ ค.ศ. 1978 แทนเพลงชาติฉบับเดิมที่มีชื่อว่า, "ไนจีเรียวีเฮลที". ผู้ประพันธ์คำร้องทั้ง 5 ท่านมาจากผู้ผ่านการคัดเลือกในการประกวดเพลงชาติ. บทร้องดังกล่าวนั้นเรียบเรียงทำนองโดย วงดุริยางค์ตำรวจไนจีเรีย ภายใต้การควบคุมของ Benedict E. Odiase.
คำปฎิญาณนี้ กล่าวภายหลังจากการบรรเลงเพลงชาติ
เบลเจียนเฟิสต์ดิวิชัน เอ
เบลเจียนเฟิสต์ดิวิชัน เอ () ซึ่งเป็นที่รู้จักกันทั่วไปในชื่อ เบลเจียนโปรลีก (Belgian Pro League) หรือเรียกว่า จูปิแลร์โปรลีก (Jupiler Pro League) ตามชื่อผู้สนับสนุนหลัก เป็นลีกฟุตบอลสูงสุดของประเทศเบลเยียม ก่อตั้งในปี ค.ศ. 1895
เมื่อจบฤดูกาล 1 ทีมอันดับสุดท้ายของตารางจะตกชั้นลงในเล่นในเบลเจียนเฟิสต์ดิวิชัน บี และทีมจากเบลเจียนเฟิสต์ดิวิชัน บีจะเลื่อนชั้นขึ้นมา
โกลแด็ต กอลแบร์
โกลแด็ต กอลแบร์ (; 13 กันยายน ค.ศ. 1903 – 30 กรกฎาคม ค.ศ. 1996) เป็นนักแสดงชาวอเมริกันและสตรีชั้นนำในฮอลลีวูดมาเป็นเวลากว่า 2 ทศวรรษ เธอได้รับการขนานนามว่า "ความงามที่ลอกเลียนแบบไม่ได้ เป็นการผสมผสานระหว่างความซับซ้อน, ปัญญา และมีชีวิตชีวา"
กอลแบร์เริ่มอาชีพของเธอในการเป็นนักแสดงละครบรอดเวย์ในราวช่วงปลายทศวรรษที่ 1920 จากนั้นก้าวเข้าสู่วงการหนังจอใหญ่ในยุคบุกเบิกภาพยนตร์เสียง ในระยะแรกเธอได้เซ็นสัญญากับพาราเมาต์พิกเจอส์ แต่ต่อมาก็ผันตัวไปเป็นนักแสดงอิสระ เธอได้รับรางวัลออสการ์ สาขานักแสดงนำหญิงยอดเยี่ยม จากภาพยนตร์เรื่อง "อิตแฮปเพนวันไนต์" (1934) และได้รับการเสนอชื่อเข้าชิงอีก 2 ครั้งจากเรื่อง "ไพรเวตเวิลส์" (1935) และ "ซินส์ยูเวนอะเวย์" (1944) เธอยังรับบทเด่นในภาพยนตร์เรื่อง "คลีโอพัตรา" (1934) และ "เดอะปาล์มบีชสตอรี" (1942)
ด้วยใบหน้าแอปเปิลรูปกลม, ตาโต, มีเสน่ห์, สไตล์ผู้ดี และความมีไหวพริบ จึงมักได้รับบทตลกเบาสมอง ตลอดจนบทชีวิตหนักหน่วง กอลแบร์เป็นรู้จักในฐานะนักแสดงที่มีความสามารถ เธอถือเป็นหนึ่งในคนมีชื่อเสียงที่ได้รับค่าตัวอย่างดีในช่วงทศวรรษที่ 1930 และ 1940 ในอาชีพการแสดงกอลแบร์มีผลงานการแสดงภาพยนตร์กว่า 60 เรื่อง เธอเป็นดาราที่ได้รับค่าตัวสูงสุดในวงการอุตสาหกรรม 1938 และ 1942 ในบรรดาคนดังต่าง ๆ ที่ร่วมงานกับเธอบ่อยมากที่สุดคือ เฟรด แม็กเมอร์รีย์ ในภาพยนตร์เจ็ดเรื่อง (1935−1949) และเฟรดริก มาร์ช ในภาพยนตร์สี่เรื่อง (1930−1933)
ในปี ค.ศ. 1999 สถาบันภาพยนตร์อเมริกันจัดอันดับกอลแบร์อยู่ที่ 12 ในหัวข้อ นักแสดงหญิงที่ยอดเยี่ยมที่สุดตลอดกาล ของภาพยนตร์ฮอลลีวูดยุคคลาสสิก
อินเซนิควาเรียม
อินเซนิควาเรียม () เป็นวิดีโอเกมจำลองสัตว์เลี้ยงที่พัฒนาโดยฟลายอิงแบร์เอนเตอร์เทนเมนต์ (Flying Bear Entertainment) และป็อปแคปเกมส์ ชื่อเกมเกิดจากการผสมกันระหว่างคำว่า "insanity" (ความบ้าคลั่ง) และ "aquarium" (ตู้ปลา)
อินเซนิควาเรียมรุ่นดีลักซ์ (Insaniquarium Deluxe) มีคุณสมบัติที่เพิ่มขึ้นมาจากอินเซนิควาเรียมรุ่นดั้งเดิม ได้แก่ สัตว์เลี้ยง (pets) โหมดการเล่นเกมหลายแบบ และสกุลเงินชนิดหนึ่งที่เรียกว่า "เปลือกหอย" (shells) โดยผู้เล่นสามารถสะสมเปลือกหอยได้เรื่อย ๆ ในระหว่างเล่นเกม โดยเปลือกหอยที่ได้นี้สามารถนำไปซื้อสัตว์เลี้ยงต่าง ๆ เพิ่มเติม หรือเพิ่มจำนวนสัตว์เลี้ยงในโหมดตู้ปลาจำลอง (Virtual Tank) และนำตู้ปลาจำลองนี้ไปตั้งเป็นสกรีนเซฟเวอร์ได้
ในเกมจะมีโหมดการเล่นอยู่ทั้งหมด 4 โหมด ได้แก่ โหมดผจญภัย (Adventure) โหมดจับเวลา (Time Trial) โหมดท้าทาย (Challenge Mode) และโหมดตู้ปลาจำลอง (Virtual Tank) โดยระหว่างที่เล่นเกม ผู้เล่นจะต้องดูแลปลาหางนกยูงและสัตว์เลี้ยงอื่น ๆ ภายในตู้ปลา โดยแต่ละด่านจะเริ่มด้วยปลาหางนกยูงสองตัว หรืออาจมีตัวผสมพันธุ์หนึ่งตัวซึ่งจะทำให้ผู้เล่นได้ปลาหางนกยูงเพิ่มอีกหนึ่งตัว โดยปลาหางนกยูงและปลาอื่น ๆ จะปล่อยเงินเหรียญหรืออาจเป็นเปลือกหอยลงมาด้านล่างของตู้ปลา โดยผู้เล่นจะต้องคลิกที่เหรียญหรือเปลือกหอยนั้นเพื่อเก็บสะสมและนำเงินเหล่านี้ไปซื้อสัตว์เลี้ยง อาหาร หรืออัปเกรดอย่างอื่นเพิ่ม เช่น อัปเกรดอาวุธที่ใช้ยิงเมื่อมีเอเลี่ยนเข้ามา เพิ่มขีดจำกัดอาหารที่สามารถป้อนได้ในครั้งเดียวกัน โดยผู้เล่นจะต้องให้อาหารสัตว์เลี้ยง เพื่อให้สัตว์เลี้ยงมีชีวิตรอดอยู่ได้ ซึ่งอาจเป็นอาหารปลาที่ผู้เล่นซื้อ หรือเป็นปลาสายพันธุ์อื่น นอกจากนี้ ผู้เล่นยังต้องป้องกันไม่ให้เอเลี่ยนเข้ามากินสัตว์เลี้ยงต่าง ๆ ในตู้ปลาจนหมด โดยเอเลี่ยนจะเข้ามาเป็นช่วงสั้น ๆ โดยผู้เล่นสามารถกำจัดเอเลี่ยนได้โดยการคลิกเมาส์ที่ตัวเอเลี่ยนเพื่อยิงเอเลี่ยนจนกว่าเอเลี่ยนจะหายไป โดยในอินเซนิควาเรียมรุ่นดั้งเดิมจะมีเอเลี่ยนอยู่ 4 ชนิด ส่วนในรุ่นดีลักซ์จะมีอยู่ 8 ชนิด
โรงเรียนกู่ทองพิทยาคม
โรงเรียนกู่ทองพิทยาคม เป็นโรงเรียนมัธยมศึกษาแห่งที่สองของอำเภอเชียงยืน เดิมเป็นโรงเรียนสาขาของโรงเรียนเชียงยืนพิทยาคม รูปแบบสหศึกษา สังกัดสำนักงานเขตพื้นที่การศึกษามัธยมศึกษาเขต 26 กระทรวงศึกษาธิการ ตั้งอยู่ที่ คม ตั้งอยู่ที่ตำบลกู่ทอง อำเภอเชียงยืน จังหวัดมหาสารคาม ปัจจุบันเปิดสอนในช่วงชั้นมัธยมศึกษาตอนต้นและตอนปลาย
ตามที่กระทรวงศึกษาธิการ โดยกรมสามัญศึกษาและโรงเรียนเชียงยืนพิทยาคมได้จัดทำโครงการจัดตั้งโรงเรียนสาขามัธยมศึกษาตามแผนพัฒนาการศึกษาแห่งชาติฉบับที่ 7 ( พ.ศ.2535 - 2539) ขึ้นที่ตำบลกู่ทอง โดยขอจัดสาขามัธยมศึกษาในปีการศึกษา 2537 และทางโรงเรียนเชียงยืนพิทยาคม โดย นายธรรมรัตน์ ประเสริฐ ผู้อำนวยการโรงเรียนเชียงยืนพิทยาคม ได้มอบหมายให้ นายเรืองยศ ไชยศึก เป็นผู้ดำเนินการและประสานงานในการจัดทำโครงการตลอดจนจัดเตรียมเอกสารข้อมูลการขอจัดสาขา
โรงเรียนมัธยมศึกษาที่ทางโรงเรียนมอบหมายเพื่อเสนออนุมัติการเปิดสาขาโรงเรียนมัธยมศึกษาตามขั้นตอนร่วมกับคณะกรรมการที่ทางโรงเรียนมอบหมายเมื่อวันที่ 3 พฤศจิกายน 2536 คณะกรรมการประสานงานโดยการนำของ นายเรืองยศ ไชยศึก ได้เข้าร่วมกับสภาตำบลกู่ทอง ได้นำเรื่องการจัดตั้งสาขาโรงเรียนมัธยมศึกษาขึ้น ในเขตพื้นที่ปกครองของตำบลกู่ทอง เสนอต่อที่ประชุมเพื่อขอความเห็นชอบและทางสภาตำบลกู่ทองได้มีมติเป็นเอกฉันท์ในการประชุม เมื่อวันที่ 3 พฤศจิกายน 2536 ให้จัดตั้งโรงเรียนสาขาโรงเรียนมัธยมศึกษา คือ "สาขาโรงเรียนเชียงยืนพิทยาคม (ตำบลกู่ทอง)" ที่บ้านใหม่บัวบาน หมู่ที่ 14 โดยอนุมัติให้ใช้ที่ดินเนื้อที่ 36 ไร่ ณ โคกสาธารณะหนองคลอง
วันที่ 20 ธันวาคม 2536 โรงเรียนเชียงยืนพิทยาคม ได้รับความเห็นชอบจากคณะกรรมการการศึกษา การศาสนาและศิลปวัฒนธรรม จังหวัดมหาสารคาม ประกาศให้จัดตั้งสาขาโรงเรียนมัธยมศึกษา ในปีการศึกษา 2537 ขึ้นที่สาขาโรงเรียนเชียงยืนพิทยาคม (ตำบลกู่ทอง) ผู้อำนวยการโรงเรียนเชียงยืนพิทยาคม (นายธรรมรัตน์ ประเสริฐ) จึงได้แต่งตั้งให้ นายเรืองยศ ไชยศึก โรงเรียนเชียงยืนพิทยาคม ไปทำหน้าที่ผู้ประสานงานสาขาโรงเรียนเชียงยืนพิทยาคม (ตำบลกู่ทอง) ตามคำสั่งโรงเรียนเชียงยืนพิทยาคม ณ วันที่ 23 ธันวาคม 2536 และผู้ประสานงานได้ดำเนินการประสานงานกับสภาตำบลกู่ทอง และตำบลใกล้เคียง
วันที่ 8 พฤษภาคม 2540 ฯพณฯ สุขวิช รังสิตพล รัฐมนตรีว่าการกระทรวงศึกษาธิการ ในขณะนั้น ได้ประกาศจัดตั้งเป็นโรงเรียนมัธยมศึกษาเอกเทศชื่อ โรงเรียนกู่ทองพิทยาคม มีเนื้อที่ 91.43 ไร่ พื้นที่บริการประกอบด้วยพื้นที่ปกครอง 2 ตำบล มีโรงเรียนประถมศึกษาในเขตพื้นที่บริการจำนวน 13 โรงเรียน
โรงเรียนได้ดำเนินการจัดการศึกษาให้กับนักเรียนในท้องถิ่นและชุมชนใกล้เคียงจนผ่านการประเมินจาก สมศ. รอบสาม ในระดับ ดี
โรงเรียนกู่ทองพิทยาคม ตั้งอยู่ที่บ้านใหม่บัวบาน ตำบลกู่ทอง อำเภอเชียงยืน จังหวัดมหาสารคาม อยู่บนถนนสาย รพช. โคกสูง – ขามเปี้ย กิโลเมตรที่ 21 บนเนื้อที่ 91.43 ไร่ ณ โคกสาธารณะหนองคลอง
ปัจจุบัน มีอาคารเรียนหลังคาทรงไทย จำนวน 1 หลัง อาคารเรียนชั่วคราว จำนวน 1 หลัง หอประชุม สนามฟุตบอลและสนามบาสเกตบอล FIBA
โรงเรียนกู่ทองพิทยาคม เปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่างๆ รวม 8 กลุ่ม คือ
เว็บไซต์หลักโรงเรียน
เจ้าสุวรรณ
เจ้าสุวรรณ เป็นโอรสใน เจ้าองค์คำ กับ หม่อมยวน มารดาน่าจะเป็นสตรีชาวล้านนา เมื่อครั้งที่พระบิดาได้ครองล้านนา(เชียงใหม่) พระบิดาขอพระองค์พยายามจะตีเอาเมือง ล้านช้างช้างหลวงพระบางคืนจาก เจ้าอินทโฉม หลายครั้งแต่ไม่สำเร็จ จนทำให้พระอนุชาหลายพระองค์สิ้นพระชนม์ 
เจ้าสุวรรณ ถือว่าเป็นรัชทายาทในการสืบบัลลังค์ ต่อจากพระบิดา แต่มีเหตุการหนึ่ง กล่าวคือ เมื่อครั้งเดือนสิบสองเพ็ญ พระยาคำใต้ (เจ้าสุวรรณ) อยากกินข้าวปูน(ขนมจีน) จึงให้ข้าชายผู้หนึ่งไปซื้อ แต่ข้าชายนั้นกลับหาซื้อไม่ได้ พระองค์จึงโกรธมากไล่เอาไม้ตีข้าชายผู้นั้น ข้าชายผู้นั้นหนีเขาไปในวังของ เจ้าอโนชา พระอนุชาของพระองค์ เจ้าอโนชา ทรงตกพระทัยนึกว่าเจ้าสุวรรณพระเชษฐา จะคิดปองร้าย จึงได้ใช้ดาบแทง เจ้าสุวรรณ สิ้นพระชนม์ ความทราบถึงพระบิดา เจ้าอโนชา จึงถูก เจ้าองค์คำ พระบิดาลงพระอาญาประหารชีวิตพร้อมกับข้านายนั้นเสีย
เจ้าไชยน้อย
เจ้าไชยน้อย เป็นโอรสใน เจ้าองค์คำ และ หม่อมยวนมารดาน่าจะเป็นสตรีชาวล้านนา เมื่อครั้งที่พระบิดาได้ครองล้านนา(เชียงใหม่) พระบิดาขอพระองค์พยายามจะตีเอาเมือง ล้านช้างหลวงพระบางคืนจาก เจ้าอินทโฉม หลายครั้งแต่ไม่สำเร็จ จนทำให้พระอนุชาหลายพระองค์สิ้นพระชนม์ เมื่อครั้งรบกับพม่า พระบิดาส่งพระองค์ลงไปตั้งรับที่หัวเมือง อันจะพบประวัติของพระองค์ในประวัติการสร้างหมู่บ้านนาเบื้ยแขวนเมืองเถิน ความว่า"เมื่อเจ้าน้อยเมืองเชียงใหม่ได้เกณฑ์คนมาถางป่าเพื่อทำเป็นที่นาสำหรับสเบี่ยงอาหารกลับพบว่าบริเวณนั้นเต็มไปด้วยหอยเบื้ย และที่บริเวณนั้นยังอุดมสมบูรณ์ดีจึงเหมาะที่จะให้ตั้งรกรากและที่นั้นว่า นาเบี้ย" จนถึงปัจจุบัน เมื่อครั้งที่พระเชษฐา เจ้าสุวรรณ ของพระองค์มีเรื่องบาดหมางกันกับพระอนุชา เจ้าอโนชา ทำให้พระองค์เป็นรัชทายาทต่อจะพระอนุชา แต่พระองค์ทรงเบื่อหนายกับการเมืองหรืออาจจะถูกพระอนุชา เจ้าจันทร์เนรเทศ พระองค์จึงได้ทิ้งเชียงใหม่มาอยู่ที่เมืองเถิน หรือ นาเบื้ย นาโป่ง พร้อมข้าทาส ซึ่งได้ขยับขยายไปอย่างกว้างขวางจะพบกำแพงเมืองเก่าและวัดเก่าในแถบนี้อยู่สายสกุลที่สืบเชื้อสายพระองค์จนถึงปัจจุบัน ได้แก่ ไชยมูลวงศ์ ใจมูลวงศ์ บางสายใช้ ชัยมูลวงศ์(สายนี้จะทางหม่อมที่อพยพไปอยู่สุโขทัย)
เดรซา มิเฮลโรวิก
เดรโกยับ "เดรซา" มิเฮลโรวิก(, หรือเป็นที่รู้จักกันของผู้สนับสนุนเขาว่า ลุงเดรซา (Чича Дража / Čiča Draža; 27 เมษายน ค.ศ. 1893 – 17 กรกฎาคม ค.ศ. 1946),เป็นนายพลชาวเซิร์บแห่งยูโกสลาเวียในช่วงสงครามโลกครั้งที่สอง เขาเป็นผู้จงรักภักดีต่อราชวงศ์อย่างแข็งขัน เขาได้ล่าถอยไปยังภูเขาที่อยู่ใกล้กับกรุงเบลเกรดเมื่อเยอรมันได้บุกเข้ายึดครองยูโกสลาเวียในเดือนเมษายน ค.ศ. 1941 และได้จัดตั้งกลุ่มกองโจรที่รู้จักกันในนาม"กลุ่มแยกตัวของเชทนิกส์แห่งกองทัพยูโกสลาเวีย" องค์กรได้เป็นที่รู้จักกันทั่วไปในนามว่า เชทนิกส์ แม้ว่าชื่อขององค์กรจะถูกเปลี่ยนในเวลาต่อมาเป็นกองทัพยูโกสลาเวียในบ้านเกิด(JVUO, ЈВУО)
ศรัทธาไม่เงียบ
ศรัทธาไม่เงียบ เป็นภาพยนตร์ดราม่าประวัติศาสตร์ย้อนยุคที่ออกฉายเมื่อปี 2016 ซึ่งกำกับโดยมาร์ติน สกอร์เซซี และเขียนบทร่วมกันโดย เจย์ ค็อกส์และสกอร์เซซี ดัดแปลงจากนวนิยายปี 1966 เรื่อง "Silence" เขียนโดย ชูซากุ เอ็นโด มีฉากเป็นเมืองนางาซากิ ประเทศญี่ปุ่น ถ่ายทำในไต้หวันและไทเป นำแสดงโดย แอนดรูว์ การ์ฟิลด์, อดัม ไดรฟ์เวอร์, เลียม นีสัน, ทาดาโนบุ อาซาโนะ และเคียรัน ไฮนส์ เล่าเรื่องของนักบวชเยสุอิตสองคนที่เดินทางจากโปรตุเกสไปยังประเทศญี่ปุ่นยุคเอโดะ เพื่อตามหาบาทหลวง Cristóvão Ferreira ผู้เป็นอาจารย์ที่หายสาบสูญไป และเพื่อเผยแผ่ศาสนาคริสต์นิกายคาทอลิก ช่วงเวลานั้นเป็นช่วงเวลาหลังจากกบฎชิมาบาระ (1637-1638) ที่มีต่อรัฐบาลโชกุนโทกูงาวะ ทำให้มีการห้ามประชาชนชาวญี่ปุ่นนับถือศาสนาคริสต์ ทำให้ประชาชนเหล่านี้ต้องหลบซ่อนตัวจากเจ้าหน้าที่ทางการ
สกอร์เซซี พัฒนาโครงการสร้างภาพยนตร์เรื่องนี้มากว่า 25 ปี ถือเป็นความใฝ่ฝันส่วนตัวของเขา ซึ่งในที่สุดก็ได้ออกฉายครั้งแรกในโรมเมื่อ 29 พฤศจิกายน 2016 และออกฉายทั่วประเทศสหรัฐอเมริกาเมื่อ 23 ธันวาคม 2016 สถาบันภาพยนตร์อเมริกาได้เลือก"ศรัทธาไม่เงียบ"ให้เป็นภาพยนตร์แห่งปีเรื่องหนึ่ง นอกจากนี้ยังได้รับการเสนอชื่อเข้าชิงรางวัลออสการ์สาขาถ่ายภาพยอดเยี่ยมในงานประกาศรางวัลออสการ์ครั้งที่ 89 อีกด้วย
ภาพยนตร์เรื่องนี้เป็นภาพยนตร์ลำดับที่สามของ สกอร์เซซี ที่เล่าเรื่องของคนในศาสนาที่ต้องต่อสู้กับการท้าทายต่อศรัทธา ต่อจาก "เดอะลาสท์เทมพ์เทชันออฟไครสท์" และ "คุนดุน"
วชิรวิชญ์ เรืองวิวรรธน์
วชิรวิชญ์ เรืองวิวรรธน์ ชื่อเล่น ชิม่อน เป็นนักแสดงชายชาวไทย เป็นที่รู้จักจากซีรีส์เรื่อง รุ่นพี่ Secret Love และ "My Dear Loser รักไม่เอาถ่าน"
วชิรวิชญ์ เรืองวิวรรธน์ เกิดเมื่อวันเสาร์ ที่ 15 มกราคม พ.ศ. 2543 ที่กรุงเทพมหานคร จบการศึกษาระดับชั้นอนุบาล จากโรงเรียนอนุบาลโชคชัย ลาดพร้าว และจบการศึกษาระดับชั้นมัธยมศึกษาจากโรงเรียนอัสสัมชัญ ปัจจุบันกำลังศึกษาอยู่ในระดับปริญญาตรีชั้นปีที่ 1 สาขาวิชาภาพยนตร์ คณะดิจิทัลมีเดียและศิลปะภาพยนตร์ มหาวิทยาลัยกรุงเทพ
ปี 2560